# Jednotný európsky dokument (JED) - návod

Verejný obstarávateľ uverejnil medzi dokumentami predmetnej zákazky aj jednotný európsky dokument (ďalej len „**JED**“) vo formáte .pdf ako aj verziu elektronického formulára JED   
vo formáte .xml vygenerovanú verejným obstarávateľom, ktorá bude obsahovať vyplnenú *Časť I.: Informácie týkajúce sa postupu verejného obstarávania a verejného obstarávateľa alebo obstarávateľa*, ako aj výber jednotlivých polí formulára predstavujúcich podmienky účasti stanovené verejným obstarávateľom vo verejnom obstarávaní, ktoré má záujemca vyplniť.

Záujemca si stiahne z dokumentov zákazky formulár JED v .xml formáte, ktorý následne importuje na nasledovnej adrese <https://www.uvo.gov.sk/espd/filter?lang=sk>. Po načítaní formuláru záujemca vyplní všetky polia v požadovanom rozsahu.

Podrobnejšie inštrukcie sú uvedené na web stránke Úradu pre verejné obstarávanie na adrese: <https://www.uvo.gov.sk/jednotny-europsky-dokument-pre-verejne-obstaravanie-602.html>.

V Jednotnom európskom dokumente je záujemca oprávnený predbežne preukázať splnenie všetkých podmienok účasti zaškrtnutím políčka „α: Globálny údaj pre všetky podmienky účasti“.

Ak záujemca použije JED, verejný obstarávateľ bude v rámci vyhodnotenia žiadostí o zaradenie do DNS za účelom zabezpečenia riadneho priebehu verejného obstarávania písomne žiadať záujemcov o predloženie dokladu/dokladov nahradených JED-om podľa § 39 ods. 6 ZVO.